— Шмат у нашым рэпертуары песень, запісаных у маёй свякрухі, што з вёскі Клятная Пінскага раёна. Вядомая Зінаіда Якаўлеўна Мажэйка, заслужаны дзеяч мастацтваў Рэспублікі Беларусь, зняла шмат фільмаў з гэтай палескай вёскі, якая заўсёды славілася сваімі артыстамі. Мой муж, напрыклад, выдатна іграе на гітары. Побач такія вядомыя фалькларыстам вёскі, як Азарычы, Сакалоўка. Сама я мінчанка, але гэтыя мясціны таксама паўплывалі на маё прафесійнае жыццё.